
Staza krapinskih neandertalaca prolazi kroz 
predivnu prirodu u kotlini potoka Ravninščice jesejanskom području 


Udruga distrofičara održala 
Izvještajnu godišnju Skupštinu 


Udruga distrofičara Krapina održala je 18. 
listopada 2018 godine Izvještajnu godišnju 
Skupštinu u prostorijama Općine Jesenje. 
Na Skupštini su usvojeni Izvještaj o radu i 
Izvješće Nadzornog odbora za 2017. godi- 

nu. Značajni rezultati su da je udruga imala 
zaposleno 37 osoba i proračun koji se proteže 
preko 2 milijuna kuna. Predsjednica Saveza 
društava distrofičara Hrvatske Marica Mirić 
predstavila je novi Strateški plan za razdo- 
blje 2019. - 2021. godina koji je jednoglasno 

i usvojen. Predsjednica Udruge distrofičara 
Krapina Mirjana Janžek predstavila je prijed- 
log Operativnog i Financijskog plana za 2019. 
godinu koji su također jednoglasno usvojeni. 
Na Skupštini su i predstavljeni projekti koji 
su započeli s provedbom, koji su u procesu 
procjene ili u postupku prijave. Prema spo- 
menutom udruga će provoditi oko 7 projeka- 
ta/programa s ciljem povećanja kvalitete živ- 
ljenja članova i izjednačavanja mogućnosti 
osoba s invaliditetom na području Krapinsko 
- zagorske županije. 

Na Skupštini su osim članova, njihovih obi- 
telji, asistenata i volontera sudjelovali i gosti 
među kojima su bili dožupanica Jasna Petek, 
načelnik Općine Jesenje Andrija Ranogajec, 
voditeljica Obiteljskog Centra KZŽ Dunja 
Horvat, doktorica fizikalne medicine Neven- 
ka Mijatović Bošnjak i predsjednica Saveza 
društava distrofičara Hrvatske Marica Mirić. 


Nove cijene odvoza smeća ostaju 


Nakon donošenja Zaključka o neopravda- 
nosti povećanja cijene odvoza otpada na 
prošloj sjednici Općinskog vijeća Radoboj 

iz Krakoma je stiglo obrazloženje iz kojeg 
proizlazi da je povećanje cijena u skladu sa 
zakonskim propisima i programom zbrinja- 
vanja otpada. Kako do 2020. godine treba 
izdvajati najmanje 50% komunalnog otpada 
i pripremiti ga za ponovnu uporabu i recikli- 
ranje nastaju novi troškovi koje valja pokriti 
većom cijenom. 

Stigli su i odgovori od drugih sakupljača ot- 
pada s područja Krapinsko - zagorske župa- 
nije na temelju kojih je vidljivo da se cijena 
ne može smanjiti ili da oni ne mogu preuzeti 
takvu obavezu za područje Općine Radoboj. 
Kako su u međuvremenu stigle i uplatnice s 
novim višim iznosima preostaje da odvaja- 
mo otpad kako je to predviđeno i plaćamo 
mjesečne rate usluge. 

Politička budučnost u stranci Milana 
Bandića, a cilj borbu za Radoboj i : Zagorje 


Kada jedan od najuglednijih i najaktivni- 

jih članova jedne političke stranke uz to i 
predsjednik Županijske podružnice, povje- 
renik za Sjeverno - zapadnu Hrvatsku, član 
Predsjedništva na državnoj razini i višegodiš- 
nji načelnik općine podnese ostavku na sve 
stranačke dužnosti, onda zato mora imati 
ite kako valjani razlog. Upravo je to krajem 
rujna učinio Anđelko Topolovec, napustivši 
Hrvatsku narodnu stranku. Evo što kaže koji 
su ga razlozi naveli na takvu odluku. 


- U prvom redu to je nebriga potpredsjednika 
Vlade za projekte u Zagorje. Naime, nakon što 
je prošle godine HNS ušao u koaliciju s HDZ- 
om, velika većina članstva HNS-a KZŽ bila 

je nezadovoljna sa smjerom u kojem je HNS 
krenuo. No unatoč tome uspjeli smo održati 
organizaciju HNS-a u županiji, jer nam je bilo 
obećano da će se realizirati mnoštvo nama 
važnih projekata i da će se najduže kroz godi- 
nu dana vidjeti pozitivni rezultati. Rezultat 
je izostao, obećanja nisu bila ispunjena i za 
mene nije bilo smisla slušati i čekati daljnja 
obećanja. Jedan od razloga je i nesnalaženje 
čelnih ljudi HNS-a u koalicijskim dogovorima 
s HDZ-om, kada govorimo o interesima koji su 
vezani uz jačanje stranačke instruktore. 


Nekoliko dana kasnije saborska zastupnica 
Marija Puh napustila je Klub HNS-a u Saboru 
i preselila se u Klub stranke Rada i solidar- 
nosti Milana Bandića, hoće li to doprinijeti 
drugačijem odnosu državnih vlasti prema 
potrebama i problemima Hrvatskog zagorja? 


- To je poruka svima da više niti dana nećemo 
podnositi nebrigu i podcjenjivanje Zagorja i 
Zagoraca. Grad Zagreb odnosno gradonačel- 
nik Milan Bandić od svih je pokazao najviše 
razumijevanja za projekte i probleme koji tište 
naše Zagorje. Ima jedna fraza koju g. Bandić 
često spominje, a to je da Zagreba nema bez 
Zagorja kao ni Zagorja bez Zagreba. To je 
točno, ovaj naš kraj oduvijek gravitira prema 
Zagrebu i nadam se da će ova suradnja i naša 
sada zajednička stranka, jošviše povezati 
Zagorje i Zagreb, te da će se rezultat vrlo brzo 
vidjeti. Naravno da će jačanje Kluba 365 u 
parlamentu omogućiti veći utjecaj na državni 


proračun i planove vezane uz naše projekte 
Zagorje koje nismo uspjeli realizirati preko 
HNS-a. 


Gotovo svi dosadašnji vijećnici u Skupšti- 

ni Krapinsko - zagorske županije otišli su iz 
HNS-a i priklonili se Stranci rada i solidarno- 
sti Milan Bandić 356. Što to znači za daljnje 
djelovanje Županije i što će se dogoditi u Op- 
ćini Radoboj gdje većinu u Općinskom vijeću 
ima HNS? 


- U Županijskoj skupštini kao i u Općinskom 
vijeću snama su ostali ljudi kojima je interes 
razvoj njihovog kraja, kraja u kojem žive. Poli- 
tički ništa se značajno neće promijeniti, ali 
sigurno je da će se neki projekti ubrzati, neke 
odluke revidirati te uskladiti s trenutnom 
situacijom. Radoboj ima jednu kvalitetnu i 
uhodanu ekipu i za budućnost Radoboja ne 
moramo se nimalo bojati. 


Što se u Općini Radoboj trenutno radi na re- 
alizaciji kapitalnih projekata, što se planira i 
koja je politička budućnost općinskog načel- 
nika Anđelka Topolovca? 


- U Općini Radoboj imamo trenutno u reali- 
zaciji izgradnju ceste u Kraljevcu Šemničkom. 
To je projekt koji se financira iz sredstava 
Europske unije. Imamo i prvu fazu izgradnje 
»Hiže zagorskih štruklji“ a u pripremi su nam 
i natječaji za radove na ,Hiži vinove loze“ kao 
i zamjena rasvjetnih tijela u sklopu projekta 
Newlight. 

A budućnost općinskog načelnika je u stranci 
Bandić Milan 365 - Stranka rada i solidarno- 
sti i naravno borba za Radoboj i Zagorje kao i 
do sada.(V.R.) 


VIŠAK U OPĆINSKOM PRORAČUNU 


Općinski vijećnici na svojoj jedanaestoj 
sjednici, održanoj 18. listopada između 
ostalog usvojili su Odluku o polugodiš- 
njem izvještaju o izvršenju proračuna 
općine Radoboj za razdoblje od 1. siječnja 
do 30. lipnja 2018. godine. Iako su priho- 
di ostvareni samo 23,34% od planiranih 
za cijelu godinu, ostvaren je višak priho- 


da nad rashodima u iznosu od 829.678,60 
kuna. Rezultat je to činjenice da su izvorni 
prihodi koji pripadaju Općini ostvareni od 
poreza na dohodak ostvareni sa 663,66% 
planiranih za cijelu 2018. godinu. Tako su 
prihodi u prvoj polovici ove godine veći za 
766.302 kuna, nego u istom razdoblju proš- 
le godine, a veći su za 927.608 kuna od onih 


broj 105 | godina XI. | 29. listopada 2018. | Radobojsko - Jesejanski list 


Vatrogasci iz Polšnika gostovali u Jesenju 


Dobrovoljno vatrogasno društvo Gornje Je- 
senje u subotu, 27. listopada bilo je domaćin 
članovima prijateljskog Vatrogasnog društva 
Polšnik iz Slovenije. U sklopu izleta vatrogasci 
iz Polšnika posjetili su Javnu vatrogasnu po- 
strojbu Grada Krapine i obišli Muzej krapinskih 
neandertalaca Hušnjakovo. Nakon obilaska 
muzeja stigli su u Jesenje gdje im je riječi do- 
brodošlice uputio predsjednik Mirko Buzina te 
ih ukratko upoznao s radom i poviješću DVD-a 
G. Jesenje. Nakon ručka druženje je nastavlje- 


no u općinskoj vinoteci gdje su gosti upoznati 

s radom općine Jesenje, njezinim karakteri- 
stikama, povijesti, potencijalima. Kuburaši su 
pucnjevima iz kubura prezentirali gostima svoj 
rad, a zatim je upriličena degustacija vina koju 
su oni s radošću prihvatili. Okupljene su zabav- 
ljali članovi sastava MIX band pa je druženje 
nastavljeno u nadasve veselom ozračju, a na 
kraju su gosti u znak zahvale za gostoprimstvo 
domaćinima uručili prigodne poklone te uputi- 
li poziv za gostovanje u Polšniku. 


Postavljena ograda oko jezerca u Mrzljaku 


Udruga , Zeleno Zagorje“ iz Lužana Zagor- 
skih tijekom godine provodi aktivnosti 
košnje trave i uređenja bankina uz cestu 
koja vodi do njihova naselja. Osim brige za 
navedenu cestu, uređuju okoliš te brinu o 
uređenju udoline u predjelu Mrzljak gdje 

je na njihovu inicijativu uz istoimeni potok 
napravljeno jezerce. U jezercu je planiran 
uzgoj ribe za ribiče rekreativce. Na žalost, 
nekoliko puta stavljena riblja mlađ prilikom 
visokih vodostaja i plavljenja nizine otpli- 
va niz vodotok tako da se odustalo od te 
namjere, no jezero je ostalo. Lijep krajolik i 
prostor za igru mamac su za djecu koja se 

tu okupljaju tijekom ljetnih mjeseci. Iako je 
postavljena tabla zabranjenog kupanja, neki 
maleni ogluše se na postavljeno upozorenje 
što za sobom nosi potencijalnu opasnost od 
tragičnih posljedica. Iz tog razloga vodstvo 


ostvarenih u prvoj polovici 2016. godine. 
Ukupni prihodi planirani za 2018. godi- 
nu u prvih šest mjeseci nisu ostvareni 

u planiranom iznosu, jer će se sredstva 
namijenjena za kapitalne objekte, cesta 
Brod - Kraljevec, Hiža zagorskih štrukli 

i Hiža vinove loze ostvariti u drugoj 
polovici godine. Na sjednici je između 
ostalog prihvaćen i Sporazum o izgradnji 
sustava odvodnje i pročišćavanja otpad- 
nih voda Aglomeracije Krapina. 


ekološke udruge pokrenulo je akciju ogra- 
divanja jezerca prirodnim materijalima pa 
su njezini članovi postavili drvene stupove i 
prečke kako bi se barem na neki način spri- 
ječio direktan pristup jezercu. 


Tim međunarodnih znanstvenika 
obišao nalazište kamena zeolita 
u Donjem Jesenju 


Potkraj mjeseca rujna u Zagrebu je 
održana međunarodna znanstvena 
konferencija Mid-European Clay Con- 
ference (MECC 2018). MECC konfe- 
rencije, odnosno skupovi srednjoeu- 
ropskih grupa za gline održavaju se 
svake dvije godine u organizaciji jedne 
od članica nacionalnih grupa za gline 
(Češke, Njemačke-Austrije-Švicarske- 
DTTG grupa, Hrvatske, Mađarske, 
Poljske i Slovačke). 

U sklopu konferencije organizirana je 
ijednodnevna post-kongresna stručna 
ekskurzija u Hrvatsko zagorje. Ekskur- 
zijom su bili obuhvaćeni kamenolom u 
Donjem Jesenju i klizište Stog na cesti 
prema Gornjem Lužanu. Znanstvenici 
su bili oduševljeni viđenim naslagama 
kamena zeolita u D. Jesenju. U knjizi 
koja obuhvaća rad cijele konferencije 
opisali su ga na sljedeći način:“ Ka- 
menolom zeolitiziranih piroklasta u 
Donjem Jesenju nalazi se u sjeveroza- 
padnom dijelu Hrvatskog zagorja, na 
izdancima Maceljskog gorja. 

Ovi sedimenti rezultat su podmorske 
vulkanske aktivnosti, naslage imaju 
varijabilni primarni sastav i sadrže 
razne proizvode vulkanskog stakla, 
uključujući zeolite, gline i minerale; 
najzastupljeniji u tim naslagama je 
kamen zeolit“. 

Nalazište kamena zeolita u Donjem 
Jesenju nadaleko je poznato u znan- 
stvenim krugovima i jedno je od 
rijetkih u ovome dijelu Europe. Po- 
vijest njegove upotrebe seže u dale- 

ku prošlost kada su ga praljudi zbog 
njegovih iznimnih svojstva i relativno 
lake obrade koristili za izradu oruđa. U 
današnje vrijeme taj vrijedan prirodni 
mineral ima široku primjenu i mnogi 
ga nazivaju mineralom budućnosti. 
Na kraju ekskurzije znanstvenici su 
zahvalili načelniku Andriji Ranogajcu 
na susretljivosti što im je čišćenjem 
zapuštenog okoliša kamenoloma omo- 
gućio pristup nalazištu. 


Održani pokazni šumsko-uzgojni radovi 


Udruga privatnih šumovlasnika ,Jela“ Jesenje organizirala je akciju provođenja uzgojnih 
radova u šumi obitelji Halužan. Cilj aktivnosti bio je pokazati članovima udruge na koji 
način u šumi u kojoj je izvršena sječa starih stabala prije nekoliko godina, obnoviti šumski 
ekosustav kako bi šumsko zemljište u dogledno vrijeme došlo u stadij stabilnosti i prirodne 
obnove. Okupljenima je predsjednik udruge Stjepan Kovačec inače šumarski djelatnik sa 
stručnog gledišta opisao koje je zahvate i radove potrebno provoditi, kako bi se šumi u što 
kraćem roku povećala gospodarska i općekorisna vrijednost. Nakon radova domaćini su 

za sudionike pripremili okrjepu uz druženje i razgovor o novim zakonskim obavezama ali i 
mogućnostima koje stoje na raspolaganju privatnim šumovlasnicima. 


SVEČANOS 


U subotu 20. listopada 2018. godine održana je središ- 
nja svečanost obilježavanja Dana općine Radoboj. 
Slavlje je započelo tradicionalnim Radobojskim do- 
ručkom u novouređenom Radobojskom trnacu, gdje 
su bile pripremljene različite aktivnosti za sve dobne 
skupine. Najmlađi su tako dobili priliku po prvi puta 
isprobati nova igrala koja su im od subote svakod- 
nevno na raspolaganju u razvijanju njihovih vještina, 
kreativnosti, društvenosti i povrh svega malih i velikih 
doživljaja i radosti. Uz to, za mališane su bile pripre- 
mljene predstave i napuhanci koji su pružali neprocje- 
njivo iskustvo zabave na otvorenom za cijelu obitelj. 
Osim uz gljivarski doručak kojeg su pripremili članovi 
Gljivarskog društva ,Krasnica“, svi uzvanici su mogli 
uživati i u slatkom osvježenju budući da je samo za 
njih napravljen prirodni sok od jabuka iz Radobojskog 
trnaca. 

U 14 sati započeo je službeni Program obilježavanja 
Dana općine Radoboj, a kojem su nazočili brojni uzva- 
nici koji svakodnevno doprinose razvoju naše lokal- 
ne zajednice. Nakon okupljanja i pozdravnog govora 
dobrodošlice domaćina načelnika Općine Radoboj 
Anđelka Topolovca uslijedio je i pozdravni govor uzva- 
nika koji su izrazili zadovoljstvo što mogu biti dijelom 
proslave naše Općine. 

Predsjednik Općinskog vijeća Općine Radoboj Igor Ci- 
gula naglasio je kako su stanovnici Radoboja vrijedni 

i marljivi ljudi, te je dodijelio priznanja za najljepše 
uređene okućnice u ovoj godini. Uz to, dodijeljena 

su priznanja za uspješnost u školovanju Jeleni Sajko 

i Učeničkoj zadruzi ,Radobojski guci i trpuci“ koja je 
sudjelovala na državnoj smotri učeničkih zadruga u 
Zadru, a svoj rad predstavljali su učenici: Nika Horvat, 
Jelena Puljko, Ana Šemnički i Luka Cerovec. 

Saborska zastupnica Marija Puh posebno je istaknula 
kulturno - povijesno naslijeđe te prirodna bogatstva i 
arheološka nalazišta na području općine. Predsjednica 
Županijske skupštine KZŽ gđa. Vlasta Hubicki također 
se osvrnula na važnost lokalnih zajednica za cjeloku- 
pni razvoj županije i naglasila kako Općina Radoboj 
uistinu ima puno projekata kojima može biti primjer 
drugim općinama. Župan Krapinsko - zagorske župa- 
nije Željko Kolar istaknuo je kako je Općina Radoboj 
među tri najrazvijenije općine u Zagorju zahvaljujući 
stalnom aranžmanu i trudu načelnika i njegovog tima. 
U konačnici, gradonačelnik Grada Zagreba je ponovio 
da su Zagorje i Zagreb kao prst i nokat, Zagreba bez 
Zagorja nema kao što i Zagorja nema bez Zagreba. Po- 
sebno je naglasio da je on čovjek koji je naučio ,delati“ 
srcem, radom i solidarnošću i da se Zagorje uklapa u 
svjetonazor i trud njegove stranke. 

Nakon svečanog Programa, uzvanici su se nastavili 
družiti uz domjenak kojeg su uz domaćine, DVD Ra- 
doboj, DVD Jazvine, ŠKUG ,Josip Poljak“ pripremale i 
susjedne općine Đurmanec i Petrovsko, pa su im tom 
prigodom bile dodijeljene zahvalnice za sudjelova- 
nje na kulinarskim susretima povodom obilježavanja 
Dana općine Radoboj i 25 godina uspostave jedinice 
lokalne samouprave. 

U 16 sati održana je dramska predstava ,Hudi betek“, 
a nakon toga se nastavilo druženje na otvorenom u 
ljepotama Radobojskog trnaca. 

Tradicionalno Općina uz svoj dan dodjeljuje i priznanja zaslužnim za 
promociju svoje sredine. Ove godine nagrade za najljepše uređen okoliš 
kuće ili dijela kuće dobile su: Marija Cerovec iz Radoboja za najljepše 
uređeni balkon, Ljiljana Topolovec iz Orehovca Radobojskog za najljep- 
še uređeno dvorište, te Ana Horvat također iz Orehovca Radobojskog za 
ukupno uređenje svoje okoline. Jelena Sajko dobila je nagradu za vrlo 
uspješno školovanje, a Učenička zadruga ,Radobojski guci i trpuci“ za 
sudjelovanje na županijskoj i državnoj smotri. 


Pozdravljajući prisutne općinski načelnik Anđelko Topolovec iznio je 
neke od rezultata ostvarenih prošlih godina i ukazao na projekte koje se 
trenutno realiziraju. Tako je u započeta rekonstrukcija ceste u Kraljev- 
cu, radi se na ,Kući zagorskih štrukli“ i stavlja se hibridna trava na novo 
nogometno igralište. Predstoji adaptacija stare učiteljske stambene 
zgrade u ,Kuću vinove loze“, a pripremljeni su novi projekti vrijedni 
40-ak milijuna kuna. Sve je to postignuto, kaže načelnik, zahvaljujući 
dobroj ekipi kako u Općinskoj upravi tako i u Općinskom vijeću. 

Saborska zastupnica Marija Puh u svom je obraćanju 
slavljenicima istakla među ostalim uspjehe postignute u 
njegovanju kulturno povijesnih vrijednosti i zaštitu priro- 
de, čemu posebno pridonose novootvoreni Muzej Radboa 
iJavna ustanova za zaštitu prirode Krapinsko - zagorske 
županije čije je sjedište upravo u Radoboju. 


Željko Kolar, župan Krapinsko - zagorski 
često dolazi u Radoboj, bio je i na prosla- 
vi Dana općine i tom prilikom ponovno 
pohvalio rezultate koje načelnik općine 
Anđelko Topolovec ostvaruje sa svojim 
suradnicima što je rezultiralo činjeni- 
com da je Radoboj među top tri jedinice 
lokalne samouprave u Zagorju. 


»delat“ skupa. 


Čestitarima se pridružila i predsjednica 
Županijske skupštine Vlasta Hubicki 
izrazivši među ostalim zadovoljstvo 
uspostavljenom suradnjom Županije, 
Grada Krapine i susjednih općina. 


Gradonačelnik Zagreba Milan Bandić bio je posebni gost 
na proslavi Dana općine Radoboj. Čestitajući domaćinima 
na 25. godišnjici djelovanja Općine između ostalog nagla- 
sio je: - Zagreb i Zagorje su kao prst i nokat, Zagreba nema 
bez Zagorja kao što Zagorja nema bez Zagreba. Zato idemo 


U ime prisutnih gradonačelnika i načel- 
nika Radoboju je čestitao Dan općine 
gradonačelnik Krapine Zoran Greguro- 
vić naglasivši da su zahvaljujući dobroj 
suradnji Grada Krapine i susjednih opći- 
na ostvareni vidljivi rezultati, pa takvom 
praksom valja nastaviti i ubuduće. 


OTVORENA VRATA ŠKOLE 

Dan Osnovne škole ,,Side Košutić“ i 185. 
godišnjica školstva u Radoboju učenici i na- 
stavnici obilježili su nizom aktivnosti, znan- 
stvenih radionica, prezentacija, zanimljivih 
predavanja i igara kroz cijeli tjedan od 15. do 
19. listopada. 

Rudari radobojskoj rudnika sumpora 20. 
listopada 1833. godine donijeli su odluku 

da se u Radoboju otvori škola za njihovu i 
djecu ostalih mještana pa se taj datum sma- 
tra početkom školstva na našem području. 
Datum donošenja odluke o otvaranju škole 
20. listopada zbog toga je i proglašen Danom 
općine Radoboj i Osnovne škole ,,Side Košu- 
tić“ Radoboj. Taj se dan kako u općini tako 
iu školi svake godine obilježava mnogim 
aktivnostima. 

Kako je to bilo ove godine u OŠ ,,Side Ko- 
šutić“ saznat ćemo iz kronološkog prikaza 
događanja. 


ZNANSTVENI DAN 

Program otvorenih vrata OŠ ,,Side Košutić“ 
započeo je 15. listopada kada je predavanje o 
rudarstvu, dragom kamenju i geologiji pod 
nazivom ,Od zemlje do Zemlje“ održao Ivica 
Inkret. 

U popodnevnim satima istog dana radoboj- 
sku su školu posjetili učenici iz OŠ Hajdina 
iz susjedne nam Slovenije. S domaćinima 
sudjelovali su na znanstvenim radionicama 
koje su vodili studenti kemije i biologije iz 
Zagreba. Izvodili su razne pokuse uz druže- 
nje i igre prijateljstva, međusobno se upo- 
znavajući. Na kraju dana održana je u Javnoj 
ustanovi za zaštitu prirode prezentacija pod 
nazivom ,Od gusjenice do leptira“. 


DAN PRIJATELJSTVA 

Sljedećeg dana, u utorak 16. listopada obi- 
lježen je Dan zahvalnosti za plodove zemlje 

i Dan kruha uz prigodni program. Učenici 

su u školu donijeli kruh i raznovrsne kolače 
koje je blagoslovio vlč. Tomislav Novosel. U 
Javnoj ustanovi za zaštitu prirode Krapinsko 


- zagorske županije održana je radionica izra- | 


de hotela za kukce, a prisutni su bili učenici 
područnih škola Gornja Šemnica i Jazvine. 
Oni su ujedno razgledali i Muzej Radboa. 
Istog je dana u školi boravila pripovjedačica 
bajki Margareta Perišić, koja je svojim pripo- 
vjedanjima oduševila sve prisutne. Nastup 
je dopunjen sudjelovanjem učenika i učitelja 
koji su zajedno uprizorili pojedine bajke. 


SVEVREMENSKA ŠKRINJA 

Projekt ,Bake i djedovi u školskim klupa- 
ma“ predstavljen je u srijedu 17. listopada. 
Učiteljica Vesna Horvat iz Šemnice Gornje, 


vim događajima iz radobojske povijesti, a 
učiteljica Laura Kukovačec uz sudjelovanje 
učenika 4.a razreda pripremila je prezenta- 

Obilježen Dan Osnovne škole Side Košut 


B, 185. GODIŠNJICASSSŠKOLSTVA 


. cijunatemu ,Kaj su jeli naši stari“. Pridru- 
.-žilisu se i učenici iz Jazvina koji su izradili 
. maketu škole u budućnosti, a uz asistenciju | 
. učiteljice Tamare Poljak prezentirali su po- 
vijest školovanja u Jazvinama. 

. Učenici viših razreda prošlih su se mjeseci 

. bavili projektom ,Bake i djedovi u školskim 
: klupama“. Na satovima hrvatskoga jezika 

u uvodnom je izlaganju govorila o zanimlji- | 
: prikupljali članke, bilježnice, svjedodžbe, 

fotografije i lektire svojih baka i djedova. S 
. bakama i djedovima uz to su i razgovarali 


s učiteljicom Leonardom Vorih, učenici su 


i njihovom školovanju. Najdraže stihove 
. izlektira djedova i baka uz prikupljenu 


zbirku izložili su na plakatima u holu škole. 


. Tu je uređen i povijesni kutak škole, što je 

. rezultat povijesnog istraživanja učiteljice 

. Magdalene Želimorski i njenih učenika. 

. Učiteljica kemije Maja Potočki organizirala 
je pisanje poruka koje su za buduće gene- 

. racije spremili u svevremensku škrinju. 

. Učiteljica Karmen Martinić svoje je učeni- 

X ce Mlade rudarice naučila kako se danas 

: pleše, a učiteljica Dragica Pospiš sa svojom 


[4 

185. godišnjica školstva u Radoboju 


02. GODIŠNJICA —5KOLSTVA 


je folklornom skupinom prikazala ,Igre i 
plesove“, što su i snimili na svoj DVD. 
Tvrdnju kako ne postoje ljudi bez ritma i 
sluha potvrdilo je 40-ak učitelja, stručnih 
suradnika i ravnateljica OŠ ,,Side Košu- 
tić“ i gostujuće OŠ ,Antuna Mihanovića, 
Petrovsko koji su u srijedu 17. listopada 
sudjelovali u kreativnoj radionici pod 
nazivom ,Ritam - puls prirode“. Ritam je 
hvatao i voditelj radionice Branko Traj- 
kov, bubnjar poznate grupe Zabranjeno 
pušenje. 


Tit 


ŽIVJETI ZDRAVO 

Zdravom životu bio je posvećen četvrtak 18. 
listopada. Pedagoginja Ivana Trtoman održala 
je uvodno predavanje o pružanju prve pomoći 
- uškoli, a zatim su djelatnice Gradskog društva 
Crvenog križa Krapina govorile o najčešćim 

. ozljedama učenika. 

. Uslijedila je potom prezentacija projekta 
Živjeti zdravo“ koju je sa svojim učenicima 

. pripremila učiteljica kemije Maja Potočki. Uče- | 
: nička zadruga ,Radobojski guci i trpuci“ dala 
. jesvoj doprinos. Tako su učenice 8.b razreda 


. Nika Horvat i Jelena Puljko održale zanimljivu 
: prezentaciju o biljnoj vrsti iz porodice makov- 
.ki,anakonnjih Gabrijela Florjan i Anamarija 

. Krleža iz 8a razreda govorile su o plodu lješnja- 
ka. Dok je trajala prezentacija učiteljica Dijana 
Šalković, učenice iz Zadruge mijesile su tijesto 
ido kraja druženja pripremile kiflice od maka 
-ikuglice od lješnjaka. Na kraju je uslijedilo 
razgledavanje izložbe kaktusa u atriju škole uz 
. objašnjenje učiteljice Vesne Horvat koja saku- 

- pljainjeguje kaktuse. 


'- ŠKOLA NEKAD, DANASISUTRA 

: Krunasvih aktivnosti u kojima su sudjelovali 
učenici i učitelji bila je u petak 19. listopada. 
Obilježen je Dan škole i 185. godišnjica školstva 
u Radoboju. Uz nazočnost učenika, roditelja, 
sadašnjih i bivših zaposlenika škole, te brojnih 
gostiju među kojima su bili: dožupanica Jasna 
Petek, Igor Cigula predsjednik Općinskog vije- 
ća Radoboj, ravnateljica OŠ Hajdina Vesna Me- 
| sarić-Lorber, radobojski župnik vič. Tomislav 
: Novosel, te članovi Školskog odbora, o povije- 
> sti školstva u Radoboju i sadašnjoj djelatnosti 

: škole govorila je ravnateljica Milena Veseljak. 


Prisutnima su se obratile i zamjenica župana 

Krapinsko - zagorske županije Jasna Petek, te 

ravnateljica škole iz Hajdine Vesna Mesarić 

. -Lorber. Sama svečanost započela je izvođe- 

njem himne ,Lijepa naša“ koju je uz ravnanje 

| učiteljice Dubravke Habijanec otpjevao školski 
. zboruslijedila je pjesma ,Dobro mi došel 

- prijatelj“ koju je otpjevao Dominik Pažameta, 


s 


. te,Oko jedne hiže“ u izvedbi učenice Lorene 

: Gotlin, koja je inače uspješno nastupila i na 

: ovogodišnjem krapinskom festivalu u okviru 
večeri « Kaj uriječi i pjesmi». U prigodnom 

: programu sudjelovali su i učenici 2.a razre- 

da izvedbom tradicionalnog plesa i pjesme, 
učenice 8.a razreda Ena Vuzem i Anamarija 
Krleža, učenici iz Jazvina iŠemnice Gornje, 

. tedramska skupina. Cjelokupna događanja 
najavljivali su Tin Fruk i Lana Broz. Nakon 

. završene svečanosti uslijedilo je razgledavanje 
izložbi i druženje čime je privedeno kraju obi- 
- lježavanje Dana škole i 185. godišnjice školstva 
. uRadoboju. 


(Pregled proslave uz Dan škole pripremila Mia 
Mališ, učiteljica Hrvatskog jezika) 

Detalji s radobojskih kra 
kazališnih predstava 


AMATERSKE DRAMSKE 
PREDSTAVE U RADOBOJU 


Povodom obilježavanja Dana općine Radoboj održano je nekoliko 
kazališnih predstava koje su za domaćine izveli amateri iz Svetog Pe- 
tra Brezno i Svetog Križa Začretje. U nedjelju 14. listopada održana je 
tako dramska predstava ,Sveta Štefa“ Dramske sekcije ŠKD-a Sv. Petar 
Brezno. Riječ je o šarolikoj skupini pozitivaca i veseljaka s istom ljubavi 
prema amaterskoj glumi, smijehu i druženjima. Odigrana predstava je 
osvojila priznanje za najbolju glavnu mušku ulogu na Smotri kazališnih 
amatera Krapinsko - zagorske županije. Iz druženja s članovima Sekcije 
doznali smo da je motivacija za pisanje teksta ove predstave proizašla iz 
sasvim neobične želje mlade glumice da odigra ulogu u kojoj će biti go- 
tovo neprimjetna, odnosno prisutna tijelom, a opet samozatajna i tiha. 
Upravo to je i izazvalo smijeh radobojske publike koja je bila oduševlje- 
na načinom izvođenja i posebnosti humskog govora koji slovi za jedan 
od najsloženijih i najarhaičnijih govora kajkavskog dijalekta. Na sam 
Dan općine kazališni amateri iz Svetog Križa Začretja na terasi Muzeja 
Radboa izveli su predstavu pod nazivom ,,Hudi betek“, a za djecu je na 
njihovom igralištu uz Radobojski trnac prikazana predstava ,Gdje li 
raste zdrava hrana, usred polja ili stana?“ 


JAKOV IZABRAO SLIKU 


Posjetitelji Muzeja Radboja, 
kazališnih predstava i izložaba 
organiziranih uz obilježavanja 
Dana Općine Radoboj imali su 
priliku sudjelovati u besplatnoj 
tomboli. Nagrada je bila jedna 
od slika nastalih na ovogodišnjoj 
Likovnoj koloniji i to po osob- 
nom izboru. Na priredbi Vnuče- 
kova popevka između nekoliko 
stotina kupona najmlađa rado- 
bojska mažoretkinja izvokla je 
kupon na kojem je pisalo: Jakov 
Risek. Sretni dobitnik uz pratnju 
mame i sestre došao je u prosto- 
rije gdje je postavljena izložba 
slika i nakon duljeg razgleda- 
vanja odabrao sliku koja mu se 
najviše dopala. Na nagradi mu 
je čestitao i sliku predao načel- 
nik Općine Radoboj Anđelko 
Topolovec. 


Mnogima je jesen najljepše go- 
dišnje doba u godini, naši bregi 
išarani raznim bojama živnu, 
ubiru se plodovi cjelogodišnjeg 
mukotrpnog rada. Ova će godina 
zasigurno ostati u lijepom sjeća- 
nju po rodnosti; vinogradari su 
imali obilnu berbu, ratarske kul- 
ture također su obilato rodile, 
no najviše su rodile jabuke kojih 
ove jeseni ima u izobilju. Stariji 
mještani ne pamte takav urod; 
velik broj stabala i grana slomio 
se pod teretom sočnih zrelih 


LIE OBILATA | RODNA GODINA 


plodova. Bila je to prilika da 

se pripremi ukusni domaći sok 
kojeg su mnoga domaćinstva 
pripremila, a nakon fermenta- 
cije ostat će kvalitetan ocat. Na 
žalost, dosta će plodova propasti 
jerih vlasnici nemaju kamo po- 
spremiti imne znaju što s njima. 
U neka davna vremena jabuke 
su se otkupljivale, ali toga više 
nema i ono što nam nebesa i 
priroda podare, ne možemo na 
pravi način iskoristiti, žale se 
mnogi. 


DAN OTVORENIH VRATA U 
DJECJEM VRTICU SKRINJICA 


Obilježavanju Dana općine Radoboj pridružio se i Dječji vrtić ,,Škrinji- 
ca“. U petak 19. listopada vrtić je povodom Dana općine i Dana zahval- 
nosti za plodove zemlje otvorio svoja vrata za sve mještane kako bi ga 
mogli razgledati i sudjelovati u pripremljenim aktivnostima. Polazni- 
ci vrtića pod vodstvom svojih odgojiteljica pripremili su priredbu i 
održali kreativne radionice u svim odgojnim skupinama. 

Jaslička skupina pretvorena je u glazbeno - scensku radionicu gdje 

su se čitale slikovnice i priče, pjevale dječje pjesme uz pratnju gitare, 
a izveden je i igrokaz. U vrtićkim skupinama igrale su se tradicijske 


igre kao što su: »Školica“, ,Mlin“, ,Mikado“, ,Gumi - gumi“ i ,Čovječe 
ne ljuti se“, a izrađivale su se i ginjol lutke iz različitih materijala. Dan 
otvorenih vrata privukao je mnogo djece, roditelja, baka i djedova koji 
su aktivno i znatiželjno sudjelovali u svim aktivnostima. 


mu, 


y 


OTVORENE IZLOŽBE POVODOM P 


Vrijedni slikari iz Hrvatskog 
zagorja i šire okolice već se 
dvanaest godina okupljaju u 
Radoboju kako bi na platna 
uz pomoć boja i kista prenijeli 
pejzaže i prepoznatljive moti- 
ve radobojskog kraja. Likovnu 
koloniju u Radoboju uz Dan 


općine organiziraju Općina 
Radoboj i Likovno društvo 
»Ernest Tomašević“ iz Krapi- 
ne. Izložba slika sa XII. likovne 
kolonije ,Radoboj 2018.“ kao 

i Izložba rukotvorina pod 
nazivom “Torbe" u organiza- 
ciji Eko - etno grupe KUD-a 

Jednostavnošću i slobodom u 
izražavanju nasmijali publiku do suza 


Komedijom ,Ona hoće, on neće“ 
čiji je tekst napisala pok. Anica 
Fotak Malogorski, a doradile 

ga Danijela Draganić i Gorda- 
na Maligec, AKUD ,Žensko 
kazalište,, nastupilo je 30. rujna 
u Mihovljanu povodom obilje- 
žavanja Dana općine, a tjedan 
dana kasnije u Humu na Sutli 
na ,Humskim danima glume“. 
U ovoj zanimljivoj priči autorica 
teksta pokušala je dočarati sve 
probleme i muke jedne seoske 
djevojke koja je zaljubljena u su- 
sjeda, a on, na žalost, previše ne 
mari za to. Njezinu majku brine 
što ćeona ostati ,,stara puca“ pa 
na sve načine pokušava nago- 
voriti kćer da nađe momka za 
udaju. Kako bi udovoljila majci, 
ona pristaje da joj teta putem 
oglasa, preko novina pronađe 
ženika iz grada. Kći Janica ubr- 
zo nakon toga pođe u grad gdje 
je prema obećanju njezine tete 
koja joj je pronašla ženika, čeka 
lijep i ugodan život. Nažalost, 
ona ubrzo doživi neugodno 


Kestenijada 


Ukusnim jesenskim plodovima 
pripada i pitomi kesten kojemu 
odgovara jesejansko podneblje 
pa su mnogi mještani i izletnici 
ovih dana krenuli u potragu za 
tim slasnim i zdravim plodovi- 
ma. Tradicionalno je i ove godine 
u nedjelju 21. listopada na igra- 
lištu OŠ Gornje Jesenje održana 
kesetenijada na kojoj se, unatoč 
prohladnom vremenu, okupio 
velik broj mještana i gostiju. Na 
poticaj jesejanskih kuburaša i 
ostalih udruga s područja općine 
Jesenje, ova manifestacija pre- 
rasla je u tradicionalno jesensko 
okupljanje na kojem posjetitelji 
uz kestene mogu kušati i mladi 
mošt te vino koje su pripremi- 


Sveti Križ Začretje službeno su 
otvorene u nedjelju 14. listopada 
2018. Na otvaranju izložbe slika 
govorili su općinski načelnik 
Anđelko Topolovec, te vodi- 

telj Likovnog društva ,Ernest 
Tomašević“ Zlatko Kuhar, koji 
je izložbu i otvorio. Predstav- 


iznenađenje te se odluči vratiti 
kući gdje ju s nestrpljenjem i 

na njihovu zajedničku radost, 
dočeka njezin susjed u kojeg je 
ona zaljubljena. Komične scene 
koje su na svoj prepoznatljiv na- 
čin uprizorile članice i članovi 
amaterskog kazališta na oba su 
nastupa publiku nasmijale do 
suza. Jednostavnost, spontanost 
i sloboda u izražavanju ono je po 
čemu su prepoznatljivi jesejan- 
ski amateri, a brojna je publika 
na oba nastupa izuzetno dobro 
prihvatila i nagradila izvođače 
dugotrajnim toplim pljeskom 
koji im je ujedno i jedina nagra- 
da za njihov trud. 


li članovi udruge vinogradara. 
Manifestaciji su se pridružili i 
djelatnici OŠ koji su pripremili 
ukusne lepinje za posjetitelje. 
Zahvaljujući domaćim muzika- 
šima, druženje je bilo u nadasve 
veselom ozračju i trajalo je do 
večernjih sati. Manifestacija je i 
ove godine bila humaniratnog 
karaktera pa su se prikupljala 
sredstva za nabavu opreme za 
školsku kuhinju. 


ROSLAVE DANA OPĆINE RADOBOJ 


nica Eko - etno grupe iz Svetog 
Križa Začretja i Ivana Hazulin 
ispred Muzeja Radboa prisutne 
su upoznale s izloženim radovi- 


ma ručne izrade među kojima su 


uglavnom ženske torbice. 


Anđelko Topolovec, Zlatko Kuhar 


i Ivana Hazulin na otvaranju izložbi 


Radobojski trnac postaje mjesto okupljanja starih i mladih 


MJESTO UGODNOG BORAVKA 


Općina Radoboj jedna je od 
rijetkih sredina koja poklanja 
veliku pažnju očuvanju sadr- 
žaja, površina i objekata koji 
prikazuju nekadašnji način 
življenja na svojim prostori- 
ma. Tako je nekadašnji školski 
voćnjak pretvoren u ugodno 
mjesto boravka mještana svih 
uzrasta. Sačuvan je veći broj 
stabala raznih vrsta voćaka, 
posađena su i mlada stabla 
starih sorata jabuka, a u jed- 
nom je dijelu izgrađeno igrali- 
šte za djecu. Šetnja uređenim 
stazama, razgledavanje voć- 
njaka uz informativne natpise 
i odmor na klupama privlači 
sve veći broj kako djece tako 

i starijih. Uz ovogodišnji Dan 
općine Radobojski trnac dobio 
je novi sadržaj. Izgrađena je 
nadstrešnica, izgrađen roštilj i 
postavljeni su stolovi i klupe, a 
dio namijenjen za djecu dobio 
je nove sadržaje za njihovu za- 
bavu. Trnaci su se nekada na- 
lazili uz svaku seosku kuću, u 
njima su uzgajane razne sorte 
voća, neke od njih kao murva, 


Nova nadstrešnica i sprave za igru djecu, 
razlog su više za dolazak u Radobojski trnac 


dunja ili oskoruša danas su 
gotovo nestale, a na travnatoj 
podlozi pasle su krave i perad. 
Nešto od toga čuva se i njeguje 
u Radobojskom trnacu, kojeg 
je lijepo obići u svako godiš- 
nje doba. U proljeće kada je 
pun mirisa rascvjetalog voća u 
ljetu kada ima slatkih plodova 
do jeseni kad lišće voćaka ra- 
zličitim bojama dočarava neka 
prošla vremena. Hvale vrijed- 
nu tradiciju čuvanja prirodne 
baštine i čuvanja starih sorata 
domaćeg voća svakako treba 
nastaviti ne samo u Radoboj- 
skom trnacu, već i na svim 
prostorima gdje je to moguće. 


m 

NOVOSTI IZ OŠ SIDE KOŠUTI RADOBOJ 


DANI KAJKAVSKE 
RIJECI U ZLATARU 


Ivana Galović, učenica 6.a razreda 29. i 30. ruj- 
na sudjelovala je na Danima kajkavske riječi u 
Zlataru. Ivanina je pjesma Moji crtiči objav- 
ljena u zborniku, a prvi ju je puta izvela 29. 
rujna na 49. Zboru malih pjesnika u prostoru 
Osnovne škole Ante Kovačića u Zlataru. Ove 
godine na natječaj su prispjele 292 pjesme iz 51 
škole, a prosudbena komisija u sastavu prof. 
Željke Horvat-Vukelja, dr. Ive Kalinskog i prof. 
Ivančice Tomorad izabrala je 51 pjesmu među 
kojima se našla i pjesma učenice naše škole. 
Dana 30. rujna Ivana je istu pjesmu izvela i na 
Festivalu dječje kajkavske popevke u Zlata- 
ru. Svi su učenici, mladi pjesnici, nagrađe- 

ni i počašćeni. Profesorica i poznata dječja 
autorica Željka Horvat-Vukelja pohvalila je 
sve nagrađene učenike i potaknula da i dalje 
njeguju zavičajni govor i zapisuju svoje misli 
na kajkavskom narječju. 


Leonarda Vorih 


Radobojsko - Jesejanski list | broj 105 | godina XI. | 29. listopada 2018. 


Javna ustanova za upravljanje 
zašti ćenim dijelovima psiz: 


ij 


Mladi čuvari prirode - projekt ,,PTIČEK“ 


Ove godine naša škola sudjelovala je u 
dvodnevnim radionicama u sklopu projekta 
“Ptiček" - programa senzibiliziranja i potvr- 
đivanja mladih čuvara prirode u Krapinsko 

- zagorskoj županiji“. Projekt je po 11 puta 
organizirala Javna ustanova za upravljanje za- 
štićenim dijelovima prirode Krapinsko-zagor- 
ske županije. Iz naše škole sudjelovale su četiri 
učenice: Korina Tušek, Petra Strahinec, Silvija 
Žun i Lorena Inkret, pod vodstvom profesori- 
ce Milene Posavec. Radionice su održane 18. 
i19. rujna 2018. godine, na Bedekovčanskim 
jezerima te na području značajnog krajobra- 
za Zelenjak - Risvička i Cesarska gora. Cilj 
radionica je razviti kod učenika senzibilitet u 
promatranju prirode oko sebe u svrhu njene 
zaštite, a pri tome im je pomogao stručni tim 
trenera sa Šumarskog fakulteta u Zagrebu, 
Prirodoslovno matematičkog fakulteta iz Za- 
greba i Javne ustanove za upravljanje zaštiće- 
nim dijelovima prirode KZŽ. Učenici su na te- 
renskim radionicama učili o mjerama zaštite 
prirode i zaštićenim prirodnim vrijednostima, 


U srijedu, 10. listopada 2018. godine Mlade novinare naše škole 
posjetila je novinarka i urednica Radija Kaj, Gordana Tepuš koja 
je održala zanimljivo predavanje o izazovima novinarske struke 
i novinarskoj etici te nas je svojim savjetima uputila u zani- 
manje novinara. Mladi novinari postavljali su pitanja i saznali 
odgovore na sve nedoumice koje su imali, a koje se tiču novi- 
narske struke. Zahvaljujemo novinarki i urednici Gordani Tepuš 
na odvojenom vremenu i nadamo se lijepoj i ugodnoj suradnji 
u budućnosti. U petak, 12. listopada 2018. Mladi novinari su 
pod vodstvom učiteljice hrvatskog jezika Nikoline Cvrtila, 
posjetili Radio Hrvatsko zagorje - Krapina i snimili najavu povo- 
dom Dana škole i 185. obljetnice školstva u Radoboju. Snimati 
najavu za Dan škole u radijskom studiju bilo je nezaboravno 
iskustvo. Zahvaljujemo Radiju Hrvatsko zagorje - Krapina što 
su nas lijepo ugostili. Radujemo se i sljedećoj suradnji. 

Mladi novinari 


vodenom i šumskom ekosustavu, te bogatstvu 
biljnih i životinjskih vrsta koje obitavaju na 
navedenom području. Jedan dio radionica od- 
nosio se na Natura 2000 područje rijeke Sutle, 
te obilazak geološke poučne staze na Risvičkoj 
gori gdje su učenici učili o geološkoj prošlosti 
Zemlje, vrstama stijena, minerala i fosila. Uče- 
nici su izrađivali hotele za kukce koje će po- 
staviti kod svoje škole, te su prikupljali uzorke 
invazivne vrste hrastove stjenice. Također su 
imali prilike vidjeti i upoznati invazivne vrste 
riba - babuška i patuljasti somić, te su sudje- 
lovali u ručnom piljenju grana. Po završetku 
radionica župan Krapinsko-zagorske županije 
Željko Kolar i voditelj projekta prof.dr.sc Ivan 
Martinić na svečanoj su dodjeli, svim učenici- 
ma - polaznicima radionica, uručili potvrde i 
prigodne nagrade (ruksake i majice) čime su 
postali nova, sada već jedanaesta generacija 
malih čuvara prirode u Krapinsko-zagorskoj 
županiji. 


Milena Posavec 


PRVAŠIĆI NA DANU OT! 


Učenici prvih razreda naše škole u 
srijedu, 26. rujna posjetili su policijsku 
postaju u Krapini povodom Dana otvo- 
renih vrata policije. Tamo nam se obratio 
načelnik policije Dubravko Kunštek koji 
nam je zaželio dobrodošlicu. Potom su 
nam policajci pokazali odjel za građa- 
ne gdje se daju zahtjevi za putovnice, 
osobne iskaznice, dozvole za oružje i 

sl. Nakon toga razgledali smo i onaj dio 
policije koji je zabranjen nezaposlenim 
osobama, a to je dio u kojem rade pro- 

TERENSKA NASTAVA UČENIKA 


ZDRAVLJE iZ 
PRIRODE - JABUKE 


Prekrasno vrijeme zadnjeg tjedna ljeta 
učenici PRO Gornja Šemnica iskoristili su 
za branje jabuka koje su obilato rodile u 
školskom voćnjaku. Jabuke su djeci do- 
stupne uz svakodnevne obroke, a prema 
prijedlogu samih učenika, zajednički smo 
napravilii pitu. Teta Valerija napravila je 
tijesto, a vrijedne ruke naših učenika ogulile 
jabuke. Iznenadilo nas je kako je sve bilo 
brzo, jednostavno, a tako ukusno! Početak 
zlatne jeseni učenici su obilježili nastavom 
na otvorenom. I ove godine aktivnosti su 
bile raznolike i zanimljive: razgovarali smo o 
velikom slikaru našeg kraja- Matiji Skur- 
jenom iz Veternice, crkvama, kapelama i 
samostanu iz našeg i njegovog zavičaja. Po- 
sjetili smo kapelu Svete Marije Magdalene u 
Kuzmincu, a o poduzetništvu i životu i radu 
u stranoj zemlji razgovarali smo s ljubaznom 
gospođom Anom i gospodinom Mijom He- 
rak na njihovom imanju u Gornjoj Šemnici, 
u predjelu Jezerje. 


Učiteljice Vesna Horvat i Milena Horvat 


JORENIH VRATA POLICIJE 


metni policajci zaduženi za prometne nesre- 
će, te glavni dežurni policajci koji upravljaju 
ekipama na terenu. U tom smo dijelu vidjeli 
i pritvor za one koji su lišeni slobode. Ono 
što nam je bilo najzanimljivije nalazilo se 

u samom dvorištu, a to su policijska vozila. 
Tu smo mogli isprobati motor, kombi ili pak 
policijski automobil. Na kraju ovog lijepog 
druženja policajci su nam pripremili i slatku 
zakusku. 


Ana Bartolec 


PREDMETNE NASTAVE 


Učenici viših razreda OŠ 


Side Košutić Radoboj proveli 


su utorak 25. rujna na teren- 
skoj nastavi u Parku priro- 
de Medvednica i u Parku 
znanosti Mokrice. Peti i šesti 
razredi posjetili su špilju 
Veternicu, a sedmi i osmi 
razredi su posjetili rudnik 
Zrinski. Svi razredi su po- 
sjetili Park znanosti Mokri- 
ce. Sedmi i osmi razredi su 
zajedno sa svojim učiteljima 
krenuli autobusom preko 
Pile prema planinarskom 
domu Grafičar, te zatim 
pješice do rudnika Zrinski. 
U blizini planinarskog doma 
Grafičar nalazi se područje 
zvano Rudarski vrt na ko- 
jem se od davnina rudarilo 
u potrazi za plemenitim 
kovinama. Rudnik Zrinski 
otvoren je u 16. stoljeću, 
kada je na području Rudar- 
skog vrta pronađen gale- 
nit, olovni sjajnik, u kojem 
kao primjesa dolazi srebro. 
Vlasnici rudnika, članovi 
obitelji Zrinski su polovicom 
17. stoljeća obustavili pro- 
izvodnju. Djelatnici Parka 
prirode Medvednica 2004. 
godine uredili su rudnik za 
posjetitelje. Rudnik Zrin- 
ski je zbog svoje vrijednosti 
2006. proglašen zaštićenim 
kulturnim dobrom Republi- 
ke Hrvatske. 

Peti i šesti razredi su se 
uputili autobusom preko 
Podsuseda te Zelenom ma- 
gistralom prema Ponikva- 
ma, te planinarskom stazom 


do PD Glavica. Nakon kraćeg 


odmora uputili su se prema 
špilji Veternici gdje su sa- 
znali da je Veternica jedno 
je od najbogatijih nalazišta 
špiljskog medvjeda (Ursus 
spelaeus) te druge pleisto- 
censke faune (kirhberški no- 
sorog, golemi jelen, leopard, 
špiljski lav). 

U špilji Veternica nađeni 

su ostaci ognjišta i brojni 
artefakti (kameno oruđe 

i oružje) koje je pripadalo 
suvremenicima krapinskog 
neandertalskog pračovjeka, 
čija starost je utvrđena na 
oko 40 000 godina. Špilja 
Veternica služila je paleoli- 
tičkim lovcima kao sklonište 
ili boravište. U mlađim na- 
slagama Veternice (neolitik, 
brončano doba) nađeno je 
nekoliko dobro očuvanih 
lubanja vrste Homo sapi- 
ens, te fragmenti keramike 

i zemljanih posuda, ukrasa 


itd., što svjedoči o postoja- 
nju “grobnice iz neolitika“. 
Isto tako, nađeni su neki 
predmeti iz rimskog doba 
(svjetiljka uljanica, kopča 
rimskog vojnika, novčići). 
Velika biološka vrijednost 
Veternice leži u činjenici da 
špilju naseljava čak 14 zašti- 
ćenih vrsta šišmiša, te ne- 
koliko rijetkih i endemskih 
vrsta podzemnih beskra- 
lježnjaka. Nakon razgleda 
Parka prirode Medvednica, 
učenici su se uputili u Park 
znanosti gdje su razgle- 
dali i isprobali eksponate, 
od kojih svaki pokazuje i 
dokazuje zanimljive pojave 
iz područja fizike, astrono- 
mije, geografije i psiholo- 
gije. Nakon razgleda Parka 
znanosti vratili smo se kući 
u Radoboj. 


Magdalena Želimorski 

NOVOSTI IZ OŠ JESENJE 


apr 


izložba plakata ,,Gromoglasno 
- mlada glazba iz Njemačke“ 


(Lautstark - junge Musik aus Deutschland) 


slušati CD sa svim pjesmama 
izložbe. Prvi, koji su upoznali nje- 
mačku glazbenu scenu pod satom 
njemačkog jezika, bili su učeni- 

ci 3. razreda koji su na glazbu i 
zaplesali. 


Nakon izložbi o njemačkim izu- 
mima i bajkama uslijedila je nova 
izložba plakata iz Goethe-Insti- 
tuta pod nazivom ,,Gromogla- 
sno- mlada glazba iz Njemačke“. 
Tijekom razgledavanja plakata u 


školskoj knjižnici, učenici mogu Alexandra Krklec, prof. 


Edukacija nastavnika: Radionica - “Kako 
uspješno učiti u online okruženju" 


Radionica “Kako uspješno učiti u online okruženju“ koja se održava 

u sklopu Cjelovite kurikularne reforme i programa “Škola za život" 
održana je u četvrtak 18.10.2018. godine. Radionicu je vodio Stjepan 
Šalković, dipl.inf. iz Srednje škole Krapina. Radionici su nazočili učite- 
lji, stručni suradnici i ravnateljica OŠ Gornje Jesenje, koji su se upo- 
znali sa primjenom virtualne učionice, njezinom svrhom i strukturom, 
temama i vrstama podrške koja će nam biti na raspolaganju za vrijeme 
pohađanja programa. (etv) 


Pripremila Erika Tušek Vrhovec 


fo 


Prvašići u posjetu ravnateljici 


Ove školske godine u našu školu krenulo je 12 prvašića. Veseli, zna- 
tiželjni i zaigrani svakog dana otkrivaju čari školskog života. Osim 
učenja prvih slova, početnih pokušaja čitanja te igranja na omilje- 
nom predmetu, tjelesnoj i zdravstvenoj kulturi, prvašići su otkrili da 
je škola i mjesto gdje mogu vidjeti mnoge zanimljivosti. Svaki dan 
otkrivaju nešto novo i upoznaju nekog novog. Tako su u četvrtak, 

27. rujna zajedno sa svojom učiteljicom posjetili ravnateljicu naše 
škole, gđu. Ljerku Malogorski - Dragoslavić. Ravnateljica je učeni- 
ke upoznala s djelokrugom svoga rada, popričala s njima te su se 

svi zajedno družili u ugodnoj atmosferi. Prvašići su, naravno, mali 
pregršt pitanja za ravnateljicu na koja im je ona strpljivo odgovarala. 
Ugodno druženje završilo je ravnateljičinim čašćenjem bombonima 
te su prvašići veselo krenuli dalje u istraživanje škole. 


preventivni stomatološki pregledi 
i Projekt Zubna putovnica 


Učenici OŠ Gornje Jesenje početkom mjeseca listopada bili su 
na preventivnom stomatološkom pregledu u Ordinaciji dental- 
ne medicine dr. Jasnice Ćorić. 25.09.2018. na pregledu su bili 
učenici 2. i 6.razreda, čiji smo posjet zabilježili. Učenici 6.razre- 
dai ove godine prema naputku Ministarstva zdravlja sudjeluju 
u projektu Zubna putovnica. Projekt Zubna putovnica predstav- 
lja jedinstveni obrazac dentalnog statusa i jedna je od aktivno- 
sti koja bi trebala pridonijeti da se promicanje i zaštita oralnog 
zdravlja uspješno provodi. Zubnom putovnicom će roditelji, 
znati i dogovoriti o kontrolnom pregledu te, naposljetku, stvoriti 
naviku redovitih posjeta radi očuvanja oralnog zdravlja. 

EUROPSKI DAN JEZIKA 


Europski dan jezika se u Europi 
obilježava 26. rujna. Na svijetu 
postoji više od 6000 jezika. Cilj 
obilježavanja ovog dana je vred- 
novanje svih jezika i kultura kao 
i doprinos ljudi koji su višejezič- 
ni. Mi smo ga u školi obilježili 
tako da je kazališna skupina 
naše škole ,,Herbsties“ izvela 
predstavu ,Drei Haselniisse fiir 
Aschenbrčdel - Tri lješnjaka 

za Pepeljugu“, napisanu pre- 
ma istoimenom popularnom 
češkom filmu. Tu predstavu su 
učenici izveli u Hrvatskom na- 
rodnom kazalištu u Varaždinu 


na Theaterspiele 2018. Nastu- 
pali su: Lara Obadić (6.r.), Oliver 
Katalenić (7.r.), Marina Jagušić 
(6.r.), Lorena Kišić (7.r.), Roko 
Kranjčec (7.r.), Vedran Malogor- 
ski (6.r.), Jelena Sitar (6.r.), Dora 
Čunović (6.r.) i Anamarija Bo- 
bek (7.r) koja je vokalno pratila 
predstavu. Mali program su na 
engleskom i hrvatskom jeziku 
vodile Anđelina Jedvaj i Dora 
Klasić iz 7. r. Učenike Škole je 
razveselila ova romantična bajka 
pa su glumce nagradili zasluže- 
nim pljeskom. 

Alexandra Krklec, prof. 

I ove godine učenici osmog razreda OŠ Gornje Jesenje sudjelovali su 

u projektu ,,Posjet učenika osmih razreda Vukovaru“ te dvodnevnu 
terensku nastavu predmeta Povijesti imali u tom hrvatskom Gra- 

du Heroju. Obišli su Memorijalni centar domovinskog rata Vukovar, 
Muzej vučedolske kulture, sva memorijalna mjesta na području grada: 
franjevački samostan sv. Filipa i Jakova, Vukovarsku bolnicu 1991., 
Memorijalno groblje, Spomen dom Ovčara, masovnu grobnicu na Ov- 
čari, Spomen dom hrvatskih branitelja na Trpinjskoj cesti, Velepromet, 
Kukuruzni put - Put spasa. Na kraju su sudjelovali u kvizu znanja i u 
konkurenciji 6 škola koje su tih dana bile na terenskoj nastavi u Vuko- 


Što povezuje 
Dragutina 
Domjanića i 
nogomet? 


Odgovor na to pitanje vrlo je jednostavan - Leon Jedvaj! U subotu, 20. listopada, ovaj jesejanski 
učenik osmoga razreda i obećavajuća nogometna nada, sudjelovao je na predstavljanju zbirke 
pjesama na 38. Smotri dječjeg kajkavskog pjesništva ,Dragutin Domjanić 2018.“ u Svetom Ivanu 
Zelini. Na poziv Pučkog otvoreno sveučilišta Sv. Ivan Zelina odazvalo se 87 škola sa 477 učeničkih 


xu 


radova na kajkavskom narječju. U zbirci naslovljenoj ,Se zmisliš“ objavljeni su najbolji od njih 
među kojima je i Leonova pjesma Vrgonj. U iščekivanju još kojeg pjesničkog uratka za sljedeću 


smotru, Leonu iskrene čestitke na uspjehu! 


Dani kajkavske 
riječi u Zlataru 


I ove je godine kraj rujna obilježili su tradici- 
onalni Dani kajkavske riječi u Zlataru. Jedan 
od najzapaženijih dijelova te kulturne mani- 
festacije je pjesnička smotra na kojoj se pred- 
stavljaju odabrani radovi učenika kajkavskog 
govornog područja. Kao i u nekoliko proteklih 
godina, i ove je godine naša škola sa nekoliko 
radova konkurirala za objavljivanje u zborniku 
smotre. Ove godine među odabranima 
između 292 pristigla rada bila je pjesma Senj 
učenice 8. razreda Melani Draganić koju je u 
subotu 29. 9. izvela pred brojnom publikom. 
Još jednom je potvrdila da vrijedi ulagati trud 
u stvaralaštvo na kajkavskom narječju. 

Mario Hranj, prof. 


Mario Hranj, prof. 


* 


varu osvojili 1. mjesto. Ponosni na naše osmaše! 


Otvorenje edukativnog kutića 
- donacija GDCK Krapina 


Danas je u našoj školi bilo 
otvorenje edukativnog kuti- 
ća koji je doniran od strane 
Gradskog društva Crvenog 
Križa Krapina. Otvorenje je 
uveličao predsjednik GDCK 
grada Krapine gospodin 
Davor Šimunović koji se sa 
prigodnim riječima obratio 
našim učenicima. Isto tako 


otvorenju je prisustvovala 
ravnateljica škole gospođa 
Ljerka Malogorski Dragosla- 
Vić, voditelj školskog crvenog 
križa Tomislav Bartulović, 
učenici i razrednici 3. i 4. ra- 
zreda. Nadamo se da će edu- 
kativni kutić koristiti djeca 
za obavljanje svakodnevnih 
školskih aktivnosti. 

TRAVA NA NOVOM 
IGRALISTU U RADOBOJU 


Radoboj se može pohvaliti da će uskoro 
imati na raspolaganju novo igralište pokri- 
veno umjetnom travom, koja će omoguća- 
vati trening i igranje po svim vremenskim 
uvjetima. Uz polaganje sloja trave postavlje- 
ni su i stupovi za rasvjetu pa će se igralište 
moći koristiti i u noćnim satima. Nove 
uvjete moći će tako koristiti i najmlađi. Od 
ove godine u NK Radoboj treniraju i dječaci i 
djevojčice u dobi od 6 do 8 godina, takozva- 
ni Prstići“, koji još nisu uključeni u redovita 
natjecanja, ali su odigrali i prvu prijateljsku 
utakmicu u Radoboju. Gostovali su vršnjaci 
iz krapinskog Zagorca. Domaćini će moći 
pamtiti da su ostvarili vrijednu pobjedu. 
Rezultat je naime bio 3:0 za Radoboj. 


MNK nakon 4 
odigrana kola 
bez pobjede 


MNK Jesenje ni nakon 4 odigrana kola u I. 
HMNL nije uspjelo posložiti svoje redove i 
doći do prve pobjede u tom elitnom druš- 
tvu. Nakon vrlo dobre igre i minimalnog 
poraza 5:4 u Osijeku u Krapini je Jesenje 
odigralo vrlo dobru utakmicu sa Dubrovni- 
kom 4:4. Rezultat i igra na ovim dvjema 
utakmicama pobudili su nadu da će Jesenje 
u ovom elitnom društvu kao debitant biti 
ugodno iznenađenje natjecanja. Na žalost 
nakon toga uslijedio je hladan tuš i težak 
poraz u Vrgorcu 8:0, a zatim i na gostovanju 
u Šibeniku 4:2. U petom kolu natjecanja Je- 
senje dočekuje Alumnus koji je trenutno na 
6. mjestu prvenstvene ljestvice. Uz podršku 
domaće publike za očekivati je da će Jesenje 
Uz dobru igru i malo sreće koja je do sada 
izostala doći do prve prvenstvene pobjede. 


SUSRETI MINISTRANATA 


Nakon ljetnog odmora i praznika svake 
subote u Župi sv. Ivana Krstitelja Gornje Je- 
senje održavaju se susreti ministranata. Na 
susretima okuplja se lijepi broj prvopriče- 
snika, krizmanika i ostalih osnovnoškolaca 
s kojima rade teologinja Romana Ranogajec 
i animatorice Petra Herceg i Sara Gašparić. 
Na susretima maleni uče i vježbaju ulogu 
ministranata te kako se ponašati tijekom 
mise. Osim učenja, vježbanja i molitve bu- 
dući ministranti i oni koji to već jesu, druže 
se i zabavljaju, a župnik Danijel Herceg za 
njihovu radišnost i marljivost nagradi ih 
slatkišima. Svojim trudom i zalaganjem 
mladi ministranti uzveličaju nedjeljna misna 
slavlja, a svi koji žele postati ministranti su 
dobrodošli, poručuje ova vrijedna skupina 
malenih i njihove voditeljice. 


Kuburaško društvo ,Tri kralja“ iz 
Igrišća organiziralo je 6. listopa- 
da Prve sportske igre kuburaša 
Krapinsko - zagorske županije. 
Kuburaši su se natjecali u gađa- 
nju zračnom puškom, gađanju 
lukom i strijelom, gađanju prać- 
kom, bacanju potkove, poteza- 
nju užeta, alci u tačkama, te u 
pripremanju kotlovine. Ukupni 
pobjednik bilo je Športsko ku- 
buraško društvo ,Radobojska 
kubura“. Radobojski kuburaši 
osvojili su sljedećeg dana 7. listo- 
pada u Maruševcu, gdje je odr- 
žano treće natjecanje kuburaša 
u brzinskom nabijanju prvo mje- 
sto i zlatnu medalju u ukupnom 
pretku, a zapovjednik radoboj- 
skog društva Janko Ranogajec 
osvojio je u pojedinačnoj konku- 
renciji prvo mjesto s rezultatom 
13,6 sekundi. Iako su radobojske 


Start utrke u nm Radeboja sade su i vozili na lakšoj i kraćoj stazi, Bilo je i kva- 
rova na biciklima. Najbolji su dobili nagrade, a svi sudionici prigodne poklone 


Biciklima po radobojskim 
brežuljcima 


U nedjelju 14. listopada 2018. godine u Radoboju je 
održana 11. po redu rekreativna brdska biciklistička 
utrka Rimska cesta 2018., kojom su otvoreni Dani 
općine Radoboj 2018. Lijepi jesenski dan i dužina 
staze nešto više od 12 kilometara koja se proteže ra- 
dobojskim brežuljcima i šumama gore Strahinjčice, 
isprepletena asfaltnim, makadamskim i zemljanim 
(blatnim) dijelom omogućila je svim ljubiteljima ovog 
adrenalinskog sporta iznimni doživljaj. Iovom pri- 
likom okupilo se dvadesetak biciklista i samo jedna 
djevojka, da bi od centra Radoboja krenuli prema Sv. 
Jakovu, šumskim putevima u podnožju Strahinjčice i 
zaselku Kamenečki i stigli ponovno na mjesto star- 
ta. Stazu od 12 kilometara najbrže je savladao Borna 
Vidović u vremenu od 35 minuta i 6 sekundi. Drugi je 
bio Matija Borlinić, a treći Nikola Vrbanc. Oni kao i je- 


dina sudionica Renata Hršak na druženju nakon utrke 


primili su nagrade. Na lakšoj i kraćoj stazi nastupili 
su mladi. Prvih šest mjesta osvojili su: Josip Kunštek, 
Nenad Horvat, Mihael Pospiš, Blaž Potočki, Hrvoje 
Horvat i Dominik Sajko. 

zm KUBURAŠI NAJBOLJI 


kuburaše zastupali uglavnom 
stariji članovi u skromnim odo- 
rama pokazali su se kao najbolji, 
ato je valjani razlog da im se po- 
mogne u nabavi novih uniformi, 


29. listopada 2018. 


a sami da se potrude pridobiti 
što više mladih članova kako bi 
i ubuduće dostojno predstavljali 
Općinu Radoboj na smotrama i 
natjecanjima. (J.R.) 


Radobojska uspinjača 


I ove godine se nastavila tradicija ,Radobojskog 
maratona“ započeta 2008. godine, pa je u nedje- 
lju 21. listopada održana XI. ,Radobojska uspi- 
njača“. Na već poznatoj i relativno zahtjevnoj sta- 
zi dugačkoj 15,2 km okupilo se više od 70 trkača 
koji su i ove godine pokazali svoje trkačko umije- 
će i izdržljivost. Posebnost ove utrke je staza koja 
se proteže radobojskim brdima i pomiče granice 
izdržljivosti trkača koji neprestano moraju mije- 
njati dinamiku trčanja. I ove godine sudjelovao je 
najmlađi član trke Luka Kranjčec (8 godina) koji 
je ostvario čak 20 minuta brže vrijeme u odnosu 
na prethodnu godinu i time dokazao da zahtjev- 
nu stazu punu uspona i nizbrdica može svladati 
bez problema i da svake godine može ostvari- 

ti sve bolji rezultat. U muškoj konkurenciji je 
najbolje vrijeme ostvario Igor Goričanec (kate- 
gorija MS), a u ženskoj Marija Vrajić (kategorija 
235), hrvatska maratonka i ultramaratonka. U 
kategoriji M35 najbolje vrijeme je postigao Neven 
Čorko, M45 Franjo Korošić, M55 Ranko Miholić, 
a M65+ Željko Paver. U ženskoj kategoriji ŽS naj- 
brža je bila Lucija Šćur, Ž45 Sandra Juhaz, a Ž55 
Ana Kresojević. Za svaku kategoriju su bile osi- 
gurane medalje i prigodan poklon, a sve trkače je 
okrijepio topli obrok i piće na cilju utrke. 

VNUČEKOVE POPEVKE 


U prepunoj dvorani Osnovne škole ,Side 
Košutić“ već jedanaestu godinu za redom 
održan je dječji festival ,Vnučekove popev- 
ke“. | ove godine su sudjelovala djeca iz 
različitih zagorskih sredina koja su pokazala 
pjevački talent i odličan scenski nastup. 
Festival je započeo nastupom Radobojskih 
mažoretkinji koje su oduševile sve prisutne. 
Posebnu pozornost su privukle najmlađe 
članice Radobojskih mažoretkinji koje su 
svoju točku izvježbale do najsitnijeg detalja. 
Načelnik Općine Radoboj u uvodom je go- 
voru naglasio kako najveću vrijednost svake 
lokalne zajednice, pa tako i Radoboja pred- 
stavljaju djeca i da će Općina Radoboj i dalje 
poticati razvoj djece kroz ovakve oblike 
festivala. Festival je otvorio Footloose band 
koji je goste zabavio kombinacijom domaće 
zabavne glazbe, tradicionalne zagorske 
popevke i strane rock glazbe. Nakon njih 
svoj su pjevački talent pokazali: Krunoslav 
Jazbec, Ana Pavleković, Melani Draganić, 
Veronika Kolmar, Maja Piljek, Dominik 
Pažameta, Lucija Kovinčić, Karla Miklaužić, 
Veronika Jambrek, Dragutin Krklec, Lucija 


Horvat, Viktor Kolmar, Ella Ranogajec Inkret, 
Dino Miklaužić i Zagorje express. Pravo odu- 
ševljenje je nastalo kada je na scenu izašao 
Viktor Kolmar, ujedno i najmlađi izvođač na 
festivalu, koji je svojim veseljem i scenskim 
nastupom podignuo publiku na noge. Koli- 
ko su prisutni bili oduševljeni svjedoči i želja 
publike da se Viktorov nastup ponovi. Već 
tradicionalno je festival vodila Jelena Sajko, 
a svim izvođačima su uručene zahvalnice. 


UZ DAN OPĆINE RADOBOJ ODRŽANOJE I OSMO DRŽAVNO 
PRVENSTVO U PRECIZNOM SLIJETANJU PARAJEDRILICOM 


NAD RADOBOJEM LETJELI 
BRITANCI | SLOVENCI 


Pridružujući se obilježavanju Dana Općine Radoboj Klub padobranskog jedrenja Jastreb iz 
Radoboja bio je domaćin 8.og po redu državnog prvenstva u preciznom slijetanju paraje- 
drilicom. U subotu 20. listopada u Radoboj je stiglo 19 natjecatelja od toga 14 iz Hrvatske 

i 5 iz drugih država. Nakon dvije serije , natjecanje je prekinuto zbog pojačanog vjetra, ali 

su rezultati priznati. Tako je prvak Hrvatske postao Zvonimir Vlah a drugo mjesto pripalo je 
Davidu Pikutiću, obojica su čalovi PJK Zagreb, dok je treći bio Vedran Žlela iz ZK parafreek-a. 
U Međunarodnoj konkurenciji prvo je mjesto osvojio David Mercer iz Velike Britanije, drugi je 
bio Renato Hehrega iz Slovenije a treći Zvonir Vlah iz PJK Zagreb. Nakon samog natjecanja 
održana je svečanost dodjele nagrada i priznanja koja je u ime Općine najboljima urućio 
zamjenik načelnika Stjepan Sirovec. Uz samo natjecanje održan je i seminar za suce u preci- 
znom slijetanju parajedrilicom . 

Učenici Osnovne škole iz 
Varaždina u posjetu stazi 
krapinskih neandertalaca 


Dana 18. i 23. listopada učenici 2. Osnovne škole Varaždin u okviru 
programa terenske nastave posjetili su Lovne staze krapinskog 
neandertalca u Donjem Jesenju. Ukupno 97 učenika petih razreda 
i 7 učitelja u pratnji članova udruge ,, Jasen“ prošli su edukativnu 
stazu u dužini od 2,5 km s tabletima čiji sadržaj audio i slikovno 
prati stazu i način života krapinskog pračovjeka. Činjenica je da je 
70% kamenog oruđa pronađenog u špilji Hušnjakovo napravljeno 
od ostatka vulkanske stijene ,Tuf“ koja se nalazi u Donjem Jesenju. 
Ta spoznaja dovodi nas do saznanja da je krapinski neandertalac 
ovo područje, udaljeno od Krapine svega desetak kilometra, kori- 
stio ne samo za izradu kamenog oruđa potrebnog za lov, za izradu 
koplja, već da je i zbog guste šume i potoka imao mogućnost dobrog 
ulova plijena da bi prehranio svoju zajednicu. Nedaleko od staze 
pronađena je i špilja koja za sada nije uređena za posjetitelje, ali to 
je jedna od budućih zadaća udruge radi potpunijeg dojma posjeti- 
telja staze. Nakon edukativne šetnje kroz šumu i livade, djeca nisu 
krila oduševljenje animatorima neandertalcima, inače članovima 
udruge koji su ih dočekali na dijelu staze obučeni u kožu i krzno 
kako se odijevao i pračovjek. Na samoj stazi imali su priliku gađa- 
ti kopljem u metu kao primjer na koji način je pračovjek lovio svoj 
plijen s obzirom da druge metode nije poznavao. Svih 97 učenika u 
pratnji svojih učitelja sudjelovalo je na radionici gdje su izrađivali 
mini koplja prema viđenim primjerima kao i šivali torbice od kože 
drvenim iglama uz pomoć članova udruge ,, Jasen“. Puni dojmova 
zbog vremena provedenog u netaknutoj prirodi i kreativnosti koju 
su pokazali na radionici, kao uspomenu na posjet Lovnim stazama 
krapinskog pračovjeka kući su ponijeli uratke koje su napravili i uz 
želju za ponovnim dolaskom u Jesenje, razdragano su nastavili put 
prema krapinskom muzeju. 

Snježana Rihtar 


Uz zahvalu za plodove zemlje svečano obilježena 
160. obljetnicu izgradnje crkve u župi Gornje Jesenje 


nedjelju 28.10.2018. u župi Gornje Jesenje svečanom misom 
Zahvalnicom obilježena je 160. obljetnica izgradnje crkve i za- 
hvala za plodove zemlje. Kako bi se vjernici što dostojnije mogli 

pripremiti za tu svečanost, Zahvalnici je prethodila trodnevna priprema. 
Prvi dan trodnevnice bilo je klanjanje i misa koju je predvodio vlč. Ivan 
Hruško, župnik iz Cvetlina. VIČ. Hruško u svojoj je propovijedi govo- 
rio o svetosti crkve, o crkvi kao mjestu susreta s Bogom. “Svetinja nad 
svetinjama jest i crkva, posvećena Bogu jedinome. No ne samo da je taj 
prostor, koji je na poseban način posvećeno mjesto gdje Bog na poseban 
način čeka čovjeka, nego to je mjesto gdje dolazimo svatko sa svojim 
brigama, poteškoćama, strepnjama.* Drugi dan trodnevnice slavljena 
je sveta misa koju je predvodio mons. Andrija Kišićek, župnik iz Le- 
poglave. On se u svojoj propovijedi osvrnuo na sv. Ivana Krstitelja kao 
zaštitnika crkve koji nas uvijek usmjerava prema Isusu. “Kad vi idete na 
ovaj brežuljak gore, dolazite u ovu crkvu i sjećate se da dolazite k Ivanu, 
a on će reći evo tu u svetohraništu, tu je Jaganjac Božji, tu je onaj koji 
oduzima grijehe svijeta." Treći dan trodnevnice bio je posvećen mla- 
dima. Katehezu i misu vodio je poznati studentski kapelan u Zagrebu, 
don Damir Stojić. Progovorio je o aktualnim temama među mladima, 
kao što su: čuvanje Božjih zapovijedi, ljubavi, slobodi, psovkama, čistoći 
te ih potaknuo da ne sude drugima njihovu nutrinu prema vanjštini. U 
nedjelju su se ispred Vatrogasnog doma okupili brojni članovi udruga s 
područja Jesenja i pjevajući pobožne pjesme krenuli na misu zahvalnicu 
za plodove zemlje i 160. — u obljetnicu izgradnje župne crkve sv. Ivana 
Krstitelja. Misno slavlje započelo je svečanom procesijom i pozdravnim 
riječima varaždinskog biskupa Josipa Mrzljaka svim nazočnim vjernici- 
ma koji su došli u zajedništvu zahvaliti Bogu na plodovima koje nam Bog 
daruje. Biskupa Mrzljaka pozdravili su i zaželjeli mu dobrodošlicu ovo- 
godišnji krizmanici Melani Draganić i Roko Kranjčec. U homiliji biskup 
Mrzljak potaknuo je vernike na molitvu “Gospodine daj da progledam, 
daj da uvijek budem otvoren životu vjere da mogu živjeti svoj svagdanji 
kršćanski život “m, te nastavio; “Kako je nastao ovaj klip kukuruza, tko je 
dao takvu moć zrnu kukuruza da iz njega izraste cijeli jedan klip kukuru- 
za, tko je zemlji dao tu moć, tko je čovjeku dao tu moć da može stvarati 
da može razmišljati, tko je čovjeku dao život?" “Čovjek u svakoj stvarči- 
ci prepoznaje Božju dobrotu i Božji plan koji ima s nama ljudima, koji 
nam na neki način otvara oči vjere." “Mi očima vjere promatramo božju 
ljubav, Božju dobrotu i promatramo sve ono što Bog čini za čovjeka“ “Mi 
smo pozvani živjeti dobro, kvalitetno ovaj život kao kršćani." “Isus nam 
je pokazao put kako treba živjeti kršćanskim životom koji nije ni lak ni 
jednostavan, nego od nas traži žrtvu i zalaganje“ istaknuo je biskup. 
Nakon molitve vjernika uslijedilo je krštenje malog Janka, novog člana 
naše župske zajednice kojeg su u neizmjernoj radosti dali krstiti majka 
Natalija i otac Darko Herceg. 
Uslijedio je prinos darova, kaleža, hostija, vina i vode, Biblije te posebno 
ukrašene košare s plodovima zemlje. Darove su prinosili članovi ov- 
dašnjih udruga te ih uručili biskupu Mrzljaku. Čitavo slavlje proteklo je 
u duhu zajedništva, radosti i zahvalnosti Bogu za sve što primamo po 
Njegovom milosrđu. Svima koji su doprinijeli ovoj proslavi te svima koji 
su sudjelovali na svetoj misi, zahvalio je domaći župnik Danijel Her- 
ceg. U znak zahvale biskupu Josipu što je svojom nazočnošću uzveličao 
ovogodišnje misno slavlje, riječi zahvale uputila je Sara Gašparić, a u ime 
župljana košaru s domaćim proizvodima uručio Stjepan Herceg. Na kra- 
ju svečanosti biskup Mrzljak blagoslovio je stol na kojem su bili pekarski 
proizvodi koje su za ovu prigodu pripremile pekare Jedvaj i Pekom te 
kolači koje su ispekle domaćice. Nakon misnog slavlja svi okupljeni bla- 
govali su s tog stola, a vinom su ih častili jesejanski vinogradari i obitelj 
Ivana Janžeka. Završetak ovogodišnje zahvale obilježili su kuburaši puc- 
njevima iz svojih kubura, a okupljene na trijemu ispred crkve zabavljali 
su svirkom domaći muzikaši.. 
Za biskupa, svećenike, donatore, uzvanike i članove župskog ekonom- 
skog i pastoralnog vijeća priređen je zajednički objed u dvorani Doma 
kulture a tom prigodom župnik Danijel Herceg je dobročiniteljima i 
donatorima uručio zahvalnice. 


